stanford-oval/wikipedia huggingface dataset:
Alimääräytyneisyys
Alimääräytyneisyyden lajit

Alimääräytyneisyys voidaan jakaa heikkoon ja vahvaan alimääräytyneisyyteen. Teorian heikolla alimääräytyneisyydellä tarkoitetaan sitä, että tällä hetkellä saatavissa oleva havaintoaineisto ei riitä teorian todistamiseen, mutta joku tulevaisuudessa kerätty havaintoaineisto saattaisi voida todistaa sen. Teorian vahvalla alimääräytyneisyydellä tarkoitetaan sitä, että on perusteiltaan mahdotonta hankkia todistusaineistoa, joka voisi lopullisesti osoittaa teorian oikeaksi keskenään kilpailevien teorioiden joukosta.
Alimääräytyneisyys voidaan jakaa myös deduktiiviseen ja induktiiviseen alimääräytyneisyyteen. Kun kaksi teoriaa ovat deduktiivisesti alimääräytyneitä, tarkoitetaan, että saatavilla oleva havaintoaineisto ei ole täysin ristiriidassa kummankaan teorian kanssa. Teorioiden induktiivisen alimääräytyneisyyden tapaus on monimutkaisempi; teoriat ovat paitsi yhteensopivia saatavissa oleva havaintoaineiston kanssa, mutta sen lisäksi myös pyrkimykset määritellä, kumpi teorioista olisi parempi, epäonnistuvat.
Näiden kahden erottelun yhdistelmistä saadaan muodostettua neljä erilaista alimääräytyneisyyden lajia, vaikkakin määritelmällisesti heikon induktiivisen alimääräytyneisyyden tapaus sallii mahdollisuuden muuntaa se pelkäksi deduktiiviseksi alimääräytyneisyydeksi hankkimalla uutta havaintoaineistoa; muussa tapauksessa kyseessä on vahva alimääräytyneisyys. Lisäksi on mahdollista katsoa, että teorian olisi mahdotonta olla todella vahvasti induktiivisesti alimääräytynyt: tämä ei sallisi mitään sellaista havaintoaineistoa, joka tukisi muita teorioita tai suuntautuisi teoriaa vastaan, mikä tarkoittaisi sitä, ettei teoria voi tehdä mitään uusia ennusteita; tämä puolestaan olisi Occamin partaveistä soveltamalla pätevä argumentti teoriaa vastaan.
Väitteet heikosta alimääräytyneisyydestä keskittyvät yleensä siihen, mitä aineistoa kulloinkin on saatavilla jotakin teorioiden joukkoa koskien, kun taas väitteisiin vahvasta alimääräytyneisyydestä liittyy yleensä yleisempiä tietoteoreettisia väitteitä siitä, minkälainen havaintoaineisto on yleensäkään mahdollista tai käyttökelpoista jonkin teorian tapauksessa tai teorioille yleensä. Monet tieteenfilosofit katsovat, että kaikki teoriat ovat heikosti alimääräytyneitä; ja myös vahvasti alimääräytyneitä monien käytännöllisten tarkoitusten suhteen.
Perustelut alimääräytyneisyydelle

Mikäli pyritään osoittamaan, että jokin teoria on alimääräytynyt, tulee osoittaa, että teorialle on olemassa kilpaileva teoria, jota havaintoaineisto tukee aivan samassa määrin. Yksinkertainen esimerkki alimääräytyneisyydestä on havaitsijan lisääminen. Ajatellaan esimerkiksi teoriaa ”maanpintaa lähellä olevat kappaleet putoavat maanpintaa kohti kun ne pudotetaan”. Kilpaileva teoria olisi esimerkiksi ”maanpintaa lähellä olevat kappaleet putoavat maanpintaa kohti kun ne pudotetaan, mutta vain silloin kun katsomme tapahtuuko näin”. Koska loppuosa ”mutta vain silloin kun katsomme tapahtuuko näin” voidaan lisätä mihin tahansa teoriaan, kaikki teoriat ovat ainakin triviaalilla tavalla alimääräytyneitä; kun havainto kappaleen putoamisesta tehdään, se sopii yhteen kummankin teorian kanssa.
Vakavampi esimerkki alimääräytyneisyydestä on, kun teoria sallii useita mahdollisuuksia, joista havaintoaineisto ei sano mitään. Isaac Newtonin mekaniikan mukaan on olemassa absoluuttinen avaruus, johon tapahtumat sijoittuvat, mutta ainoa mitä voidaan havaita, ovat erot kappaleiden nopeuksissa. Tämän teorian valossa on yhtä yhteensopivaa sanoa, että aurinkokunta on levossa, kuin sanoa, että se liikkuu nopeudella 37 m/s suuntaan, joka on Maan keskipisteestä pohjoisnavalle. Newtonin itsensä mukaan näitä kahta mahdollisuutta ei voida erottaa toisistaan.
Alimääräytyneisyyteen liittyvät argumentit

Alimääräytyneisyyteen viittaavat argumentit pyrkivät yleensä osoittamaan, ettei jonkun teorian hyväksymiselle ole perusteita, koska se on empiirisesti alimääräytynyt. Koska havaintoaineisto ei osoita, että teoria olisi ainoa tosi hypoteesi, ei ole syytä uskoa siihen enemmän kuin johonkin toiseen havaintoaineiston yhtä hyvin tukemaan teoriaan.
Alimääräytyneisyyteen liittyvät argumentit > Alimääräytyneisyys ja tieteenfilosofia

Tieteenfilosofiassa alimääräytyneisyys esitetään usein ongelmana tieteelliselle realismille, jonka mukaan meillä on syytä uskoa teorioiden tarvitsemien mutta havaitsemattomissa olevien entiteettien (kuten elektronien) olemassaoloon. Eräs tällainen argumentti etenee seuraavasti:
Kaikki tieteellisten teorioiden havaitsemattomissa olevia entiteettejä koskeva havaintoaineisto alimäärää teorian väitteet havaitsemattomissa olevista entiteeteistä.
Vain havaintoaineisto on oleellista määritettäessä, uskoako teoriaan vai ei.
Näin ollen ei ole todistusaineistoa, jonka perusteella tulisi uskoa, mitä teoriat sanovat havaitsemattomissa olevista entiteeteistä.
Vastineet pyrkivät kumoamaan argumentin kummatkin premissit (1 ja 2). Ensimmäistä premissiä vastaan on esitetty, että alimääräytyneisyyden tulee olla lajiltaan vahvaa ja/tai induktiivista. Toista premissiä vastaan on esitetty, että teorian totuudelle on muutakin todistusaineistoa kuin havainnot; esimerkiksi on esitetty, että teorian yksinkertaisuus, selitysvoima tai jokin muu piirre voi tukea teoriaa ohi sen kilpailijoiden.
Yleisempi tieteellisen realistin vastaus on katsoa, ettei alimääräytyneisyys ole tieteessä erityinen ongelma, koska kaikki tietoväitteet jotka ovat epäsuorasti havaintojen tukemaa kärsivät siitä – esimerkiksi havaittavissa olevia mutta havaitsemattomia entiteettejä koskevat otaksumat. Argumentti on näin, ironisesti, liian voimakas, jotta sillä olisi merkitystä tieteenfilosofian kannalta, koska se on luonteeltaan liian yleinen.
Alimääräytyneisyyteen liittyvät argumentit > Alimääräytyneisyys ja skeptiset argumentit yleensä

Eräät kaikkein voimakkaimmat skeptiset argumentit vetoavat siihen tosiseikkaan, että kaikki havaintoaineisto, jonka koskaan voisimme kerätä, epäonnistuu silti määräämään, mikä teoria on oikea. Skeptikon mukaan tämä vie pohjan kaikilta tietoväitteiltä tai tiedon oikeuttamiselta.
Filosofit ovat pitäneet tätä argumenttia hyvin voimakkaana. David Hume katsoi, ettei siihen voitu vastata, mutta myös, että käytännössä oli mahdotonta hyväksyä sen johtopäätöksiä. Immanuel Kant katsoi, että vaikka noumenaalinen todellisuus on todellakin tuntemattomissa, voimme saada tietoa fenomenaalisesta maailmasta. Nykyajan antirealistit ovat hyödyntäneet samantyyppistä ajattelua.
Tulee huomata, etteivät alimääräytyneisyyteen vetoavat argumentit väitä, että jotkut teoriat olisivat vääriä; ne väittävät vain, ettemme voi tietää, ovatko ne oikeita. Jos kahden näkemyksen välisen ristiriidan oletettaisiin tarkoittavan, ettei kumpikaan niistä ole oikea, tämä johtaisi virheelliseen kompromissiin (argumentum ad temperantiam).
Aiheesta muualla

Holbling, Hugo: Underdetermination[vanhentunut linkki] Galilean Library (englanniksi)
Magnus, P. D.: Underdetermination and the Claims of Science (englanniksi)
Stanford, Kyle: Underdetermination of Scientific Theory The Stanford Encyclopedia of Philosophy. The Metaphysics Research Lab. Stanford University. (englanniksi)
Ylikoski, Petri: Havainto ja teoria Tampereen yliopisto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Underdetermination
Käännös suomeksi
Juan Carlos Mandiá

| Henkilötiedot |
| --- | --- | --- | --- |
Koko nimi: Juan Carlos Mandiá Lorenzo
Syntymäaika: 17. tammikuuta 1967 (ikä 57)
Syntymäpaikka: Alfoz, Espanja
Pelipaikka: puolustaja
Pituus: 182 senttimetriä
Junioriseurat
: Real Madrid
Seurat
| Vuodet | Seura | O | (M) |
| 1984–1988 | Castilla | 52 | (0) |
| 1985–1988 | Real Madrid | 2 | (0) |
| 1988–1989 | Espanyol | 21 | (0) |
| 1989–1993 | Celta | 92 | (3) |
| 1993–1995 | Logroñés | 38 | (0) |
| 1995–1997 | Toledo | 67 | (0) |
| 1997–2000 | Córdoba | 30 | (0) |
| Yhteensä | Yhteensä | 302 | (3) |
Valmennusura
2001–2002: Real Madrid (juniorit)
2002–2003: Logroñés
2003: Rayo Vallecano (apuvalmentaja)
2004–2006: Hércules
2006–2007: Real Madrid B (apuvalmentaja)
2007–2008: Real Madrid B
2008–2009: Hércules
2009: Racing Santander
2010–2011: Tenerife
2011–2012: Hércules
2013–2014: Alavés
2015: Sabadell
2015–2016: Marseille (apuvalmentaja)
2017–2018: Málaga (apuvalmentaja)
2019–2020: UNAM (apuvalmentaja)
 Seurajoukkueuran tilastot kattavat vain kansalliset sarjat.
Juan Carlos Mandiá Lorenzo (s. 17. tammikuuta 1967 Alfoz, Espanja) on espanjalainen jalkapallovalmentaja ja entinen pelaaja.
16-vuotisella pelaajaurallaan Mandiá edusti muun muassa Real Madrid Castillaa ja pelasi myös kaksi ottelua seuran edustusjoukkueessa. Muita seuroja hänen urallaan olivat Espanyol, Celta Vigo, Logroñés, Toledo ja Córdoba. Mandiá pelasi yhteensä 89 pääsarjaottelua, joissa ei syntynyt maaleja.
Valmentajaura

Mandiá aloitti valmentamisen kaksi vuotta myöhemmin pelaajauransa päätöksestä. Kaudella 2004–2005 hän valmensi Hérculesia, joka kauden päätteeksi onnistui nousemaan sarjaporrasta korkeammalle Segunda Divisióniin. Kauden 2006–2007 Mandiá toimi päävalmentaja Míchelin apulaisvalmentajana Real Madridin reservijoukkueessa. Joukkue tippui kauden jälkeen Segunda División B:hen.
Seuraavalla kaudella 2007–2008 Mandiá otti päävalmentajan vastuun joukkueessa, joka jäi lopulta vain pisteen päähän nousukarsinnoista Segunda Divisióniin. Kesäkuussa 2009 Mandiá nimettiin maan pääsarjaseura Racing Santanderin päävalmentajaksi. Kausi ei lähtenyt Racingin osalta hyvin käytiin ja Mandiá erotettiin päävalmentajan tehtävistä 9. marraskuuta 2009.
27. syyskuuta 2010 hänet nimettiin maan pääsarjasta Primera Divisiónista edelliskaudella tippuneen Tenerifen päävalmentajaksi. Hän korvasi tehtävässä potkut saanneen Gonzalo Arconadan. Hänen pestinsä joukkueen peräsimessä ei kuitenkaan kestänyt kuin neljän kuukauden verran, Tenerifen majailtua yhä sarjataulukon häntäpäässä. Mandián erottamisesta ilmoitettiin 23. tammikuuta 2011.
22. kesäkuuta 2011 Mandiá palasi Hérculesin päävalmentajaksi.
Aiheesta muualla

Juan Carlos Mandián pelaajauran tilastot BDFutbol-sivustolla (englanniksi)
Juan Carlos Mandián valmentajauran tilastot BDFutbol-sivustolla (englanniksi)
| 0 | 1 | 2 | 3 |
| --- | --- | --- | --- |
|   | Edeltäjä: José Carlos Granero Andoni Goikoetxea Miroslav Đukić | Hérculesin päävalmentaja 2004–2/2006 2008–2009 2011–2012 | Seuraaja: José Bordalás Esteban Vigo Quique Hernández |
| 0 | 1 | 2 | 3 |
| --- | --- | --- | --- |
|   | Edeltäjä: Juan Ramón Muñiz | Racing Santanderin päävalmentaja 6/2009–11/2009 | Seuraaja: Miguel Ángel Portugal |
| 0 | 1 | 2 | 3 |
| --- | --- | --- | --- |
|   | Edeltäjä: Gonzalo Arconada | Tenerifen päävalmentaja 9/2010–1/2011 | Seuraaja: Antonio Tapia |
| 0 | 1 | 2 | 3 |
| --- | --- | --- | --- |
|   | Edeltäjä: Natxo González | Alavésin päävalmentaja 12/2013–3/2014 | Seuraaja: Alberto |
Altes Schloss

Altes Schloss (suom. Vanha linna) on useista saksankielisissä maissa sijaitsevista linnoista käytettävä nimitys.
Altes Schloss (Baden-Baden)
Altes Schloss (Bümpliz)
Altes Schloss (Gießen)
Altes Schloss (Grevenbroich)
Altes Schloss (Gammertingen)
Altes Schloss (Ingolstadt)
Altes Schloss (Laxenburg)
Altes Schloss (Stuttgart)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Altes Schloss”, voi hakea sivunnimihaulla, laajalla sivunnimihaulla tai tekstihaulla.
Juan Carlos Letelier

Juan Carlos Letelier (s. 20. toukokuuta 1959 Valparaíso) on chileläinen jalkapalloilija, joka pelasi Chilen maajoukkueessa 57 maaottelua ja teki niissä 18 maalia vuosina 1979–1989. Vuoden 1982 MM-kilpailuissa hän tuli kahdessa ottelussa vaihtopelaajana kentälle ja teki yhden maalin Algeriaa vastaan. Copa Américassa hän pelasi vuosina 1983 ja 1987.
Letelier edusti uransa aikana yli kymmentä eri seuraa. Kotimaansa lisäksi hän pelasi Kolumbiassa, Brasiliassa, Meksikossa, Perussa ja Venezuelassa. Hän lopetti pelaajauransa vuonna 1995.
Ali Mubarak

| Ali Mubarak |
| --- | --- |

Henkilötiedot
Syntynyt: 1823 Birinbal, Egypti
Kuollut: 14. marraskuuta 1893 Kairo, Egypti
Ammatti:  poliitikko ja virkamies
Muut tiedot
Merkittävät teokset: Khiṭāṭ at-tawfīqīyah al-jadīdah
Ali Paša Mubarak (arab. علي باشا مبارك‎, ʿAlī Bāšā Mubārak; 1823 – 14. marraskuuta 1893) oli egyptiläinen poliitikko ja virkamies. Mubarak tuli erityisen tunnetuksi nykyaikaisen egyptiläisen koulutusjärjestelmän perustajana.
Elämäkerta

Ali Mubarak syntyi vuonna 1823 Birinbalissa Egyptin Daqahliyyan maakunnassa. Nuoruudessaan Mubarak oli päätyä nuorisorikolliseksi, mutta lopulta hänen onnistui kuitenkin päästä opiskelemaan Muhammad Alin vasta hiljattain perustamiin nykyaikaisiin kouluihin. Vuonna 1844 hänet lähetettiin Ranskaan osana Mission égyptienne -lähetystöä. Ranskassa Mubarak sai upseeri- ja ja pioneerikoulutuksen. Palattuaan Egyptiin Mubarak työskenteli khediivi Abbas I:n hallinnon sotaministeriössä ja al-Mafruzan sotilasopiston johdossa. Krimin sodanaikana Mubarak oli eri tehtävissä Osmanien valtakunnassa. Mubarak joutui kuitenkin epäsuosioon Abbas I:n seuraajan Saidin kaudella ja hän erosi.
Mubarak palasi valtion tehtäviin Saidin seuraaja Ismailin kaudella. Hän toimi useissa eri ministerin tehtävissä ja muissa virka-asemissa. Mubarak tuli tunnetuksi etenkin Egyptin nykyaikaisen koululaitoksen perustajana. Osaltaan Mubarakin vaikutuksesta Egyptiin alkoi syntyä koulutettu arabiankielinen keskiluokka, joka alkoi omaksua esimerkiksi uusia poliittisia aatteita. Mubarakin alaisuudessa alettiin esimerkiksi painaa uusia oppikirjoja ja perustettiin uusi Dar al-Ulumin yliopisto. Koulutuksen ohella Mubarak valvoi esimerkiksi uusien rautateiden ja kastelujärjestelmien rakennuttamista. Toisaalta Mubarak raivasi tietä urallaan häikäilemättömästi. Mubarakin vaikutusta oli esimerkiksi kuuluisan egyptiläisen intellektuellin Rifa'a al-Tahtawin karkotus Sudaniin. Mubarak alkoi jäädä taas epäsuosioon. Hänen viimeinen kautensa Egyptin opetusministerinä alkoi Rijad Pašan hallituksessa vuonna 1888 ja päättyi hänen eroonsa brittien painostuksesta vuonna 1891. Mubarak kuoli Kairossa 14. marraskuuta 1893.
Teokset

Mubarakin tunnetuin teos on vuonna 1886 julkaistu 20-osainen Khiṭāṭ at-tawfīqīyah al-jadīdah. Teos oli tarkoitettu nykyaikaiseksi vastineeksi al-Makrizin teokselle Khitat. Teoksessa esitellään esimerkiksi Kairoa, Aleksandriaa ja muuta Egyptiä, sekä eri tunnettuja henkilöitä elämäkertoineen. Mubarak julkaisi myös muita esimerkiksi koulutusta käsitteleviä kirjoja.
Ander Iturraspe

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ander Iturraspe Derteano
Syntymäaika: 8. maaliskuuta 1989 (ikä 35)
Pelipaikka: puolustava keskikenttäpelaaja
Pituus: 187 senttimetriä
Paino: 75 kilogrammaa
Junioriseurat
1998–1999: CP Matiena
1999–2003: Athletic Bilbao
2003–2004: Abadiño
2004–2007: Athletic Bilbao
Seurat
| Vuodet | Seura | O | (M) |
| 2007–2008 | Basconia | 30 | (1) |
| 2008–2010 | Bilbao Athletic | 40 | (1) |
| 2008– | Athletic Bilbao | 151 | (3) |
Maajoukkue
| 2014 | Espanja | 2 | (0) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2015.  Maajoukkueuran tilastot päivitetty 31. joulukuuta 2022.
Ander Iturraspe Derteano (s. 8. maaliskuuta 1989 Abadiño, Vizcayan maakunta, Espanja) on espanjalainen jalkapalloilija, pelipaikaltaan keskikenttäpelaaja. Hän edusti Espanjan korkeimmalla sarjatasolla Primera Divisiónissa pitkään bilbaolaista Athleticia ja viimeisellä kaudellaan 2019–2020 Espanyolia. Hän pelasi Espanjan maajoukkueessa kaksi ottelua vuonna 2014.
Iturraspe on Athleticin oma kasvatti ja edustanut seuraa kaudesta 1999–2000 lähtien. Kaudet 2008–2010 hän kuului vielä seuran reservijoukkueen Athletic B:n kokoonpanoon, mutta pelasi kaikkiaan 24 ottelussa edustusjoukkueessa. Ensiesiintymisensä hän teki 14. syyskuuta 2008 Primera Divisiónin ottelussa Málagaa vastaan. Kaudeksi 2010–2011 hänet nostettiin pysyvästi edustusjoukkueeseen.
Iturraspe kuului myös Espanjan alle 21-vuotiaiden maajoukkueeseen.
Aiheesta muualla

Ander Iturraspen esittely Athleticin sivustolla (englanniksi)
Ajokortti Ruotsissa

Ajokortti Ruotsissa (ruots. Körkort) noudattaa Euroopan talousalueelle asetettua standardia. Vähimmäisikä auton ajokortin saamiseksi on 18 vuotta (joissakin ajoneuvoissa alempi).
Ruotsissa ajamiseen vaaditaan joko ruotsalainen tai EU/ETA-ajokortti, jos henkilö on asunut maassa yli vuoden. Tietyistä maista peräisin oleva ajokortin voi vaihtaa ruotsalaiseen ajokorttiin ilman koetta. Nämä maat ovat EU/ETA-maat, Sveitsi ja Japani. Henkilöiden, joilla on ajokortti muista maista, on suoritettava täydet kokeet saadakseen ruotsalaisen ajokortin.
Ajokortit

AM- Ajokortti  = 50cc 15 vuotiaille ja vanhemmille. AM-kortti antaa myös valtuuden ajaa luokan 1 mopoja (maksiminopeus 45 km/h),  A-traktoria (erityisesti valmistettu auto, joka on rekisteröity traktoriksi ja sen maksiminopeus on 30 km/h), tai mönkijää.
A1- Ajokortti = 16 vuotiaille (sisältää moottoripyörät, jotka ovat 125cc ja joiden enimmäistehö on 11 kW, ja joiden teho/paino suhde on alle 0.1 kW per kg) AM / luokan 2 ajoneuvot ja traktorit ovat myös luokassa A1.
A2- Ajokortti = 18 vuotiaille (sisältää moottoripyörät, joiden maksimiteho on 35 kW, ja joidenka maksimi teho/paino suhde on 0.2 kW per kilo)
A- Ajokortti = 20 vuotiaille (jos kuljettajalla on ollut A2-ajokortti kaksi tai useampi vuotta, muutoin 24 vuotiaille) antaa henkilölle valtuuden ajaa mitä tahansa moottoripyörää teholuokituksesta huolimatta.
B- Ajokortti (auto) = 18 vuotiaille (sisältää auton ajokortin ajoneuvoille, jotka painavat maksimissaan 3.5 tonnia) ja lisäksi myös AM-kortin, kevytkuorma-auton, kevyen trailerin, traktorin, kolmi- ja nelipyöräisten moottoripyörien, maasto sotilasajoneuvojen, jotka painavat maksimissaan 2 tonnia , moottorikelkan (jos kuljettaja sai ajokorttinsa ennen vuotta 2000; muuten kuski tarvitsee maastoajokortin)
BE- Ajokortti (auto painavalla trailerilla) = Kuljettaja saa käyttää painavaa traileria autossaan. Ennen vuotta 2013 myönnetyillä ajokorteilla ei ole painorajaa. Vuoden 2013 jälkeen myönnetyt ajokortit on rajattu 3.5 tonnin trailerin maksimipainoon. Vaikka ajokortilla ei olisi trailerin painorajaa, trailereilla sekä niiden vetämiseen käytetyillä ajoneuvoilla on painorajat mitkä voivat olla maksimissaan 3,5 tonnia joillain autoilla.
C1- Ajokortti (painavat autot/rekat) = auto tai rekka, joka voi painaa yli 3.5 tonnia ja alle 7.5 tonnia.
C1E- Ajokortti (painavat autot/rekat) = auto tai rekka, joka voi painaa yli 3.5 tonnia ja alle 7.5 tonnia painorajoitetuilla trailereilla 12 tonniin asti.
C- Ajokortti (painavat autot/rekat) = auto tai rekka, joka voi painaa yli 3.5 tonnia*
CE- Ajokortti (painavat autot/rekat) = auto tai rekka joka painaa yli 3,5 tonnia ja jossa on painorajaton traileri.*
D1- Ajokortti (linja-auto) Bussi, joka on suunniteltu kuskin lisäksi 16 matkustajalle ja on alle 8 metriä pitkä*
D1E- Ajokortti (linja-auto) Bussit, jotka kuuluvat kategoriaan D1 ja jossa on yksi tai enemmän trailereita, rajoittamattomalla painolla*
D- Ajokortti (linja-auto) = bussin ajokortti, joka vaatii kuskilta yli 21 ikävuoden ikää*
DE- Ajokortti (linja-auto) = bussin ajokortti rajoittamattomalla trailerin painolla*
*Vaadittu ikä voi olla matalampi, jos kuljettaja on hankkinut perustaitoja opetuksesta Ruotsin ammattiajoneuvon pätevyydestä annetussa laissa määriteltynä.
Käännös suomeksi
Amazing Adventures of a Nobody

Amazing Adventures of a Nobody on englantilainen tv-sarja, jota esittää Suomessa JIM nimellä Matkalla: 5 euron reissu. Sarjassa Leon Logothetis matkailee ympäri Isoa-Britanniaa viidellä punnalla päivässä. Tähän sisältyvät ruoka, majoitus sekä matkat. Ihmiset saivat ostaa Leonille tavaroita ja hän sai tehdä töitä niiden eteen, mutta hän ei saanut ottaa vastaan rahaa.
Kierrettyään Ison-Britannian Leon matkusti Yhdysvalloissa viidellä dollarilla päivässä. Hän aloitti Times Squaresta, New Yorkista ja hänen päämääränsä oli Hollywood-kyltti Los Angelesissa. On vahvistettu, että ohjelmasta tehdään eurooppalainen versio, jossa Leon matkustaa Pariisista Moskovaan.
Aiheesta muualla

Amazing Adventures of a Nobody IMDb:n sivuilla
Andenverdenmaite

| Andenverdenmaite> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Aitokaksisirkkaisten ydinryhmä
Kladi::  Rosidit
Lahko::  Fabales
Heimo::  Hernekasvit Fabaceae
Alaheimo::  Faboideae
Tribus::  Robinieae
Suku::  Maitteet Lotus
Laji::  callis-viridis
Kaksiosainen nimi
 Lotus callis-viridis  Bramwell & D.H.Davis 
Infobox OKVirheellinen NIMI-arvoIUCN-testi OK: 
Andenverdenmaite (Lotus callis-viridis) on hernekasvien (Fabaceae) heimoon, maitteiden (Lotus) sukuun kuuluva kasvilaji. Se on Kanariansaarilla endeemisenä Gran Canarian saarella kasvava kasvilaji. Laji sisältyy Kanariansaarten suojeltavien lajien luetteloon.
Andenverdenmaite on monivuotinen ruoho, jonka varret ja lehdet ovat karvaisia. Lehtien tyvilehdykät ovat lähes pyöreitä, puikeita tai vastapuikeita. Kukinnoissa on yleensä yhdestä neljään kukkaa, joskus viisi. Kukkien verhiöt ovat 7–9 mm pitkiä.
Andenverdenmaitteen tieteellisen nimen lajinimi callis-viridis tulee latinan sanoista callis (suom. polku) ja viridis (suom. vihreä) viitaten lajin perinteiseen kasvupaikkaan Andén Verdeen.
Aiheesta muualla

Global Biodiversity Information Facility (GBIF): Lotus callis-viridis (englanniksi)
John Whitehurst

John Whitehurst (1713-1788) oli englantilainen tiedemies ja Lunar societyn vaikutusvaltainen jäsen. Hän tutki geologiaa, fysiikkaa ja tähtitiedettä ja edisti tiedettä myös järjestämällä julkisia luentoja ja tiedemiesten kohtaamisia sekä Derbyssä, jossa hän työskenteli 40 vuoden ajan, että vanhojen päiviensä kodissaan Lontoossa.
Nuoruus ja kellosepän ammatti

Whitehurst jätti koulun varhain ja opiskeli isänsä opissa kellosepäksi. Isä oli itsekin tiedonhaluinen mies ja rohkaisi poikaansa ottamaan asioista selvää, esimerkiksi matkustamalla Irlantiin tutustumaan erikoiseen kellorakenteeseen, josta oli kuultu Englannissa vain huhuja. Vuonna 1736 nuorempi Whitehurst avasi oman liikkeen Derbyssä. Hän sai rakentaa kaupungintalon tornikellon ja rakenteli myös lämpömittareita, ilmapuntareita ja muita tieteellisiä mittalaitteita. Hän kiinnostui vesivoiman hyödyntämisestä, ja pian hänen neuvojaan kysyttiin jokaisessa Derbyshiren ja lähialueiden hankkeessa, joka koski mekaniikkaa, pneumatiikkaa tai hydrauliikkaa. Whitehurstin perheestä tuli tunnettuja mekaniikan asiantuntijoita. John Whitehurstin muutettua Lontooseen hänen veljenpoikansa jatkoi kellosepänliikettä nimellä Whitehurst and Son. Messrs. Whitehurstin liikkeen valmistamia kelloja vuosilta 1713–1788 on edelleen toimintakunnossa. Näkyvin niistä on nimellä Great Tom kutsuttu tornikello St Paulin katedraalissa.
Geologia

Whitehurst oli kiinnostunut kotiseudustaan Peak Districtin pohjoisosasta ja teki löytöretkiä sen luoliin ja kaivoksiin yksin ja yhdessä Josiah Wedgewoodin ja Erasmus Darwinin kanssa. Hän alkoi muokata omia teorioitaan kallioperän synnystä ja rakenteesta. Keskustelut Benjamin Franklinin kanssa rohkaisivat Whitehurstia julkaisemaan ajatuksensa kirjana. Whitehurstista tuli Darwinin perustaman Lunar societyn vanhin jäsen. Hänen kaksiosainen geologiaa käsittelevä teoksensa ‘Inquiry into the Original State and Formation of the Earth’ muodostui yhdeksi stratigrafian perusteoksista ja innoitti monia myöhempiä tutkijoita, kuten White Watsonia.